**МИНИСТЕРСТВО НА ЗЕМЕДЕЛИЕТО**

Проект

### Наредба за изменение и допълнение на Наредба № 105 от 2006 г. за условията и реда за създаване, поддържане, достъп и ползване на Интегрираната система за администриране и контрол (обн., ДВ, бр. 82 от 2006 г.; изм. 62 от 2007 г., бр. 37 и 71 от 2008 г., бр. 18 от 2011 г., бр. 21 и 101 от 2012 г., бр. 22 от 2014 г., бр. 16 от 2015 г.; изм. с Решение № 1155 на ВАС от 2015 г. – бр. 50 от 2015 г.; бр. 90 от 2015 г., бр. 8 от 2017 г., бр. 24 от 2018 г., бр. 18 от 2020 г. и бр. 11 и 33 от 2021 г)

**§ 1.** В чл. 2 ал. 1 се изменя така:

„(1) Системите по чл. 1 се създават и поддържат от структурите съгласно чл. 30, ал. 4 от Закона за подпомагане на земеделските производители (ЗПЗП).“.

**§ 2.** Навсякъде в наредбата думите „министърът/министъра на земеделието, храните и горите“ и „Министерство/Министерството на земеделието, храните и горите“ се заменят съответно с „министърът/министъра на земеделието“ и „Министерството на земеделието“, а съкращението „МЗХГ“ се заменя с „МЗм.

**Преходни и Заключителни разпоредби**

**§ 3.** В Наредба № 3 от 1999 г. за създаване и поддържане на регистър на земеделските стопани (загл. изм. – ДВ, бр. 31 от 2015 г.) (обн., ДВ, бр. [10](https://web6.ciela.net/Document?documentId=-549710334&dbId=0&edition=0) от 1999 г.; изм., бр. [106](https://web6.ciela.net/Document?documentId=-549710334&dbId=0&edition=1) от 2000 г., бр. [99](https://web6.ciela.net/Document?documentId=-549710334&dbId=0&edition=2) от 2001 г., бр. [39](https://web6.ciela.net/Document?documentId=-549710334&dbId=0&edition=3) от 2002 г., бр. [1](https://web6.ciela.net/Document?documentId=-549710334&dbId=0&edition=4) от 2003 г., бр. [20](https://web6.ciela.net/Document?documentId=-549710334&dbId=0&edition=5) от 2005 г., бр. [3](https://web6.ciela.net/Document?documentId=-549710334&dbId=0&edition=6), [23](https://web6.ciela.net/Document?documentId=-549710334&dbId=0&edition=7) и [48](https://web6.ciela.net/Document?documentId=-549710334&dbId=0&edition=8) от 2007 г., бр. [2](https://web6.ciela.net/Document?documentId=-549710334&dbId=0&edition=9) от 2008 г., бр. [3](https://web6.ciela.net/Document?documentId=-549710334&dbId=0&edition=10), [79](https://web6.ciela.net/Document?documentId=-549710334&dbId=0&edition=11) и [89](https://web6.ciela.net/Document?documentId=-549710334&dbId=0&edition=12) от 2011 г., бр. [23](https://web6.ciela.net/Document?documentId=-549710334&dbId=0&edition=13) от 2012 г., бр. [110](https://web6.ciela.net/Document?documentId=-549710334&dbId=0&edition=14) от 2013 г., бр. [22](https://web6.ciela.net/Document?documentId=-549710334&dbId=0&edition=15), [43](https://web6.ciela.net/Document?documentId=-549710334&dbId=0&edition=16) и [63](https://web6.ciela.net/Document?documentId=-549710334&dbId=0&edition=17) от 2014 г., бр. [31](https://web6.ciela.net/Document?documentId=-549710334&dbId=0&edition=18) от 2015 г., бр. [52](https://web6.ciela.net/Document?documentId=-549710334&dbId=0&edition=19) и [105](https://web6.ciela.net/Document?documentId=-549710334&dbId=0&edition=20) от 2016 г., бр. [19](https://web6.ciela.net/Document?documentId=-549710334&dbId=0&edition=21) и [43](https://web6.ciela.net/Document?documentId=-549710334&dbId=0&edition=22) от 2017 г., бр. [17](https://web6.ciela.net/Document?documentId=-549710334&dbId=0&edition=23) от 2018 г., бр. 14 от 2019 г. и бр. 11 от 2021 г.) се правят следните изменения и допълнения:

1. В чл. 18, ал. 4 изречение второ се заличава.

2. Образците на регистрационна карта и анкетна карта, съгласно приложение № 1 към чл. 7, ал. 1 и приложение № 2 към чл. 8, ал. 1 са в сила до 30 септември 2022 г.

3. Навсякъде в наредбата думите „Министерството на земеделието, храните и горите“, „министърът на земеделието, храните и горите“ и „министъра на земеделието, храните и горите“ се заменят съответно с „Министерството на земеделието“, „министърът на земеделието“ и „министъра на земеделието“.

**§ 4.** В Наредба № 2 от 26.03.2018 г. за критериите за допустимост на земеделските площи за подпомагане по схеми и мерки за плащане на площ (обн., ДВ, бр. 29 от 2018 г., изм., бр.14 от 2019 г.) се правят следните изменения и допълнения:

1. В чл. 5 се създава ал. 2:

„(2) Земеделските площи не са в състояние, годно за производство, по смисъла на чл. 4, параграф 1, буква "в", подточка "ii)" от Регламент (ЕС) № 1307/2013, когато върху тях са извършени само дейности по премахването на камъни, дървесна, храстовидна и нежелана растителност, включително чрез използване на методи и машини, които водят до увреждане на почвената покривка и промяна в екосистемите.“.

2. В чл. 6 накрая на основния текст се добавя „едновременно“.

3. В чл. 8, ал. 2 накрая на основния текст се добавя „едновременно“.

4. В чл. 9, ал. 1 накрая на основния текст се добавя „едновременно“.

5. В чл. 10 се правят следните изменения и допълнения:

а) в ал. 1 т. 2 се изменя така:

„2. компактно разположена нежелана, плевелна и рудерална растителност - папратовидна (Polypodiopsida), чемерика (Veratrum spp.), айлант (Ailanthus altissima), къпина (Rubus spp.), клек (Pinus mugo), хвойна (Juniperus spp.), аморфа (Amorpha fruticosa), драка (Paliurus), паламида (Cirsium arvense), магарешки бодил (Carduus nutans, C. thoermeri), тревист бъз (Sambucus ebulus), бодлива метличина (Centaurea calcitrapa), ветрогон (Eryngium campestre), алпийският лапад (Rumex alpinus);“;

б) в ал. 2, т. 1 думите „които могат да бъдат приведени в състояние, годно за подпомагане чрез стандартни земеделски мероприятия или чрез премахване на камъни, дървесна, храстовидна и друга нежелана растителност“ се заличават;

в) в ал. 3 накрая се добавя „с изключение на сградите и съоръженията по ал. 1, т. 4, които не се включват в слой „Площи допустими за подпомагане“ независимо от техния размер“.

6. В чл. 11, ал. 3 думите „министъра на земеделието, храните и горите“ се заменят с „министъра на земеделието“.

**§ 5.** Наредбата влиза в сила от деня на обнародването ѝ в „Държавен вестник“.

**Д-Р ИВАН ИВАНОВ**

*Министър на земеделието*